ข้อบัญญัติองค์การบริหารส่วนตำบลย่านยาวข้อบัญญัติองค์การบริหารส่วนตำบลย่านยาวเรื่องกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลย่านยาวอำเภอสวรรคโลกจังหวัดสุโขทัยพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย พ.ศ. ๒๕๕๐ บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลย่านยาวโดยความเห็นชอบของสภาองค์การบริหารส่วนตำบลย่านยาวและนายอำเภอสวรรคโลกจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลย่านยาว เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลย่านยาว อำเภอสวรรคโลก จังหวัดสุโขทัยพ.ศ. ๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและสิ้นสุดระยะเวลาการบังคับใช้เมื่อมีการประกาศกฎกระทรวงให้ใช้บังคับผังเมืองรวมที่ออกตามความในพระราชบัญญัติการผังเมือง พ.ศ. ๒๕๑๘ ในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) ด้านเหนือ จดแนวเขตองค์การบริหารส่วนตำบลย่านยาวด้านตะวันออก จดถนนประชาราษฎร์ ฟากตะวันตกถนนสาธารณะไม่ปรากฏชื่อฟากตะวันตกด้านใต้ จดถนนสาธารณะไม่ปรากฏชื่อฟากเหนือด้านตะวันตก จดทางหลวงแผ่นดินหมายเลข ๑๑๙๕ ฟากตะวันออก(๒) ด้านเหนือ จดแนวเขตองค์การบริหารส่วนตำบลย่านยาวด้านตะวันออก จดทางหลวงแผ่นดินหมายเลข ๑๑๙๕ ฟากตะวันตกด้านใต้ จดเส้นตั้งฉากกับทางหลวงแผ่นดินหมายเลข๑๑๙๕ ฟากตะวันตก ที่จุดซึ่งถนนสาธารณะไม่ปรากฏชื่อบรรจบกับทางหลวงแผ่นดินหมายเลข๑๑๙๕ ฟากตะวันออกด้านตะวันตก จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๑๑๙๕(๓) ด้านเหนือ จดแนวเขตองค์การบริหารส่วนตำบลย่านยาวด้านตะวันออก จดทางหลวงแผ่นดินหมายเลข ๑๐๑ ฟากตะวันตกด้านใต้ จดถนนสายก ๑ ฟากเหนือด้านตะวันตก จดถนนสาย ก ๑ ฟากตะวันออก(๔) ด้านเหนือ จดแนวเขตองค์การบริหารส่วนตำบลย่านยาวด้านตะวันออก จดเส้นตรงที่ต่อจากเส้นขนานระยะ๓๐๐ เมตร กับศูนย์กลางถนนสาย จ ๒ ไปทางทิศใต้จนบรรจบกับถนนตาพุดซอย ๓ ฟากเหนือด้านใต้ จดถนนตาพุดซอย๓ ฟากเหนือด้านตะวันตก จดทางหลวงแผ่นดินหมายเลข ๑๐๑ ฟากตะวันออก(๕) ด้านเหนือ จดถนนสาย ก ๑ ฟากใต้ด้านตะวันออก จดทางหลวงแผ่นดินหมายเลข ๑๐๑ ฟากตะวันตกด้านใต้ จดถนนสาธารณะไม่ปรากฏชื่อ ฟากเหนือด้านตะวันตก จดถนนสาธารณะไม่ปรากฏชื่อ ฟากตะวันออกบริเวณที่ ๒ หมายความว่า พื้นที่ในบริเวณ ดังต่อไปนี้(๑) ด้านเหนือ จดแนวเขตองค์การบริหารส่วนตำบลย่านยาวด้านตะวันออก จดแนวเขตควบคุมอาคารด้านตะวันออกด้านใต้ จดถนนองค์การบริหารส่วนจังหวัดสุโขทัยที่ สท.ถ ๑ ๐๐๑๗ (สายบ้านคุ้งวารี - บ้านปากนํ้า) ฟากเหนือด้านตะวันตก จดทางหลวงแผ่นดินหมายเลข ๑๐๑(ตอนเลี่ยงเมือง) ฟากตะวันออก(๒) ด้านเหนือ จดแนวเขตองค์การบริหารส่วนตำบลย่านยาวด้านตะวันออก จดทางหลวงแผ่นดินหมายเลข ๑๐๑ (ตอนเลี่ยงเมือง)ฟากตะวันตกด้านใต้ จดถนนองค์การบริหารส่วนจังหวัดสุโขทัยที่ สท.ถ ๑ ๐๐๑๗ (สายบ้านคุ้งวารี - บ้านปากน้ำ) ฟากเหนือด้านตะวันตก จดทางหลวงแผ่นดินหมายเลข ๑๐๑ฟากตะวันออกถนนตาพุดซอย ๓ ฟากใต้ เส้นตรงที่ต่อจากเส้นขนานระยะ ๓๐๐ เมตรกับศูนย์กลางถนนสาย จ ๒ ไปทางทิศใต้จนบรรจบกับถนนตาพุดซอย ๓ ฟากเหนือ และเส้นขนานระยะ๓๐๐ เมตร กับศูนย์กลางถนนสาย จ ๒(๓) ด้านเหนือ จดแนวเขตองค์การบริหารส่วนตำบลย่านยาวด้านตะวันออก จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๑๑๙๕ ฟากตะวันตกที่จุดซึ่งถนนสาธารณะไม่ปรากฏชื่อ บรรจบกับทางหลวงแผ่นดินหมายเลข ๑๑๙๕ ฟากตะวันออกและทางหลวงแผ่นดินหมายเลข ๑๑๙๕ ฟากตะวันตกด้านใต้ จดทางหลวงแผ่นดินหมายเลข๑๑๙๕ ฟากเหนือด้านตะวันตก จดแนวเขตควบคุมอาคารด้านตะวันตก(๔) ด้านเหนือ จดถนนสาธารณะไม่ปรากฏชื่อฟากใต้ด้านตะวันออก จดถนนสาธารณะไม่ปรากฏชื่อ ฟากตะวันตกด้านใต้ จดแนวเขตควบคุมอาคารด้านใต้ซึ่งเป็นเส้นตรงที่เชื่อมระหว่างแม่น้ำยมที่จุดซึ่งคลองส่งน้ำชลประทานบรรจบกับแม่น้ำยมฝั่งตะวันออกกับทางหลวงแผ่นดินหมายเลข ๑๑๙๕ที่จุดซึ่งอยู่ห่างจากถนนสาธารณะไม่ปรากฏชื่อบรรจบระหว่างทางหลวงแผ่นดินหมายเลข๑๑๙๕ ฟากตะวันตก ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๑๑๙๕เป็นระยะ ๖๖๐ เมตรด้านตะวันตก จดทางหลวงแผ่นดินหมายเลข ๑๑๙๕ ฟากตะวันออก(๕) ด้านเหนือ จดถนนสาธารณะไม่ปรากฏชื่อฟากใต้ด้านตะวันออก จดทางหลวงแผ่นดินหมายเลข ๑๐๑ ฟากตะวันตกด้านใต้ จดแนวเขตควบคุมอาคารด้านใต้ซึ่งเป็นคลองส่งน้ำชลประทาน ฝั่งเหนือด้านตะวันตก จดถนนสาธารณะไม่ปรากฏชื่อ ฟากตะวันออก(๖) ด้านเหนือ จดถนนองค์การบริหารส่วนจังหวัดสุโขทัยที่ สท.ถ ๑ ๐๐๑๗ (สายบ้านคุ้งวารี - บ้านปากน้ำ) ฟากใต้ด้านตะวันออก จดทางหลวงแผ่นดินหมายเลข ๑๐๑ (ตอนเลี่ยงเมือง)ฟากตะวันตกด้านใต้ จดทางหลวงแผ่นดินหมายเลข๑๐๑ (ตอนเลี่ยงเมือง) ฟากเหนือด้านตะวันตก จดทางหลวงแผ่นดินหมายเลข ๑๐๑ ฟากตะวันออก(๗) ด้านเหนือ จดถนนองค์การบริหารส่วนจังหวัดสุโขทัยที่ สท.ถ ๑ ๐๐๑๗ (สายบ้านคุ้งวารี - บ้านปากน้ำ) ฟากใต้ด้านตะวันออก จดแนวเขตควบคุมอาคารด้านตะวันออกซึ่งเป็นเส้นขนานระยะ ๖๐๐ เมตร กับศูนย์กลางทางหลวงแผ่นดินหมายเลข ๑๐๑(ตอนเลี่ยงเมือง) และเส้นขนานระยะ ๖๐๐ เมตร กับศูนย์กลางทางหลวงแผ่นดินหมายเลข ๑๐๑ด้านใต้ จดแนวเขตควบคุมอาคารด้านใต้ซึ่งเป็นคลองส่งน้ำชลประทาน ฝั่งเหนือด้านตะวันตก จดทางหลวงแผ่นดินหมายเลข ๑๐๑ฟากตะวันออกและทางหลวงแผ่นดินหมายเลข ๑๐๑ (ตอนเลี่ยงเมือง) ฟากตะวันออกบริเวณที่ ๓ หมายความว่าพื้นที่ในบริเวณ ดังต่อไปนี้(๑) ด้านเหนือ จดแนวเขตองค์การบริหารส่วนตำบลย่านยาวด้านตะวันออก จดแม่น้ำยม ฝั่งตะวันตกด้านใต้ จดแนวเขตควบคุมอาคารด้านใต้ซึ่งเป็นเส้นตรงที่เชื่อมระหว่างแม่น้ำยม ที่จุดซึ่งคลองส่งน้ำชลประทานบรรจบกับแม่น้ำยมฝั่งตะวันออกกับทางหลวงแผ่นดินหมายเลข๑๑๙๕ที่จุดซึ่งอยู่ห่างจากถนนสาธารณะไม่ปรากฏชื่อบรรจบระหว่างทางหลวงแผ่นดินหมายเลข๑๑๙๕ ฟากตะวันตก ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๑๑๙๕เป็นระยะ ๖๖๐ เมตรด้านตะวันตก จดถนนสาธารณะไม่ปรากฏชื่อ ฟากตะวันออก(๒) ด้านเหนือ จดแนวเขตองค์การบริหารส่วนตำบลย่านยาวด้านตะวันออก จดถนนสาย ก ๑ ฟากตะวันตกและถนนสาธารณะไม่ปรากฏชื่อ ฟากตะวันตกด้านใต้ จดแนวเขตผังเมืองรวมด้านใต้ซึ่งเป็นคลองส่งน้ำชลประทานฝั่งเหนือด้านตะวันตก จดแม่น้ำยม ฝั่งตะวันออกบริเวณที่ ๔ หมายความถึงโรงเรียนวัดไทรย้อย โรงเรียนสวรรค์อนันต์วิทยา โรงเรียนอนุบาลสวรรคโลก (คุ้งวารี)และวิทยาลัยเกษตรและเทคโนโลยีสุโขทัยบริเวณที่ ๕ หมายความถึงวัดไทยย้อย วัดคุ้งวารีบริเวณที่ ๖ หมายความถึงสถานีอนามัยตำบลย่านยาว องค์การบริหารส่วนตำบลย่านยาว ศูนย์สาธารณสุขมูลฐานชุมชนหมู่ที่ ๙ และชมรมอาสาสมัครสาธารณสุขอำเภอสวรรคโลกทั้งนี้ พื้นที่บริเวณ ๑ บริเวณที่ ๒บริเวณที่ ๓ บริเวณที่ ๔ บริเวณที่ ๕ และบริเวณที่ ๖ปรากฏตามแผนผังท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗)อาคารอยู่อาศัยหรือประกอบพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘) โรงกำจัดมูลฝอย(๙) โรงซื้อขายหรือเก็บเศษวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖)อาคารอยู่อาศัยหรือประกอบพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) ห้องแถว บ้านแถว หรือตึกแถว(๘) อาคารอยู่อาศัยประเภทห้องชุด อาคารชุด หรือหอพักข้อ ๖ ภายในบริเวณพื้นที่ที่ ๓ ห้ามบุคคลใดก่อสร้างอาคารดังต่อไปนี้(๑) โรงงานบำบัดน้ำเสียรวม(๒) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) สถานบริการตามกฎหมายว่าด้วยสถานบริการ(๔) อาคารอยู่อาศัยหรือประกอบพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) ห้องแถว บ้านแถว หรือตึกแถว(๖) อาคารอยู่อาศัยประเภทห้องชุด อาคารชุด หรือหอพัก(๗) โรงกำจัดมูลฝอยข้อ ๗ ภายในบริเวณพื้นที่ที่กำหนดตามข้อ ๓ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ และข้อ ๖ข้อ ๙ อาคารที่ได้รับใบอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลย่านยาวเป็นผู้รักษาการตามข้อบัญญัตินี้ประกาศณ วันที่ ๑๕ กรกฎาคม พ.ศ. ๒๕๕๖จิดาภาเต็งแย้มนายกองค์การบริหารส่วนตำบลย่านยาว[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลย่านยาว เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลย่านยาวอำเภอสวรรคโลก จังหวัดสุโขทัย พ.ศ. ๒๕๕๖๒. แผนที่ท้ายข้อบัญญัติองค์การบริหารส่วนตำบลย่านยาว เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลย่านยาวอำเภอสวรรคโลก จังหวัดสุโขทัย พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๙ มกราคม ๒๕๕๗จุฑามาศ/ผู้ตรวจ๒๐ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๑ ง/หน้า ๕๙/๒๐ มกราคม ๒๕๕๗